CELEX: 62016TN0011
Language: da
Date: 2016-01-18 00:00:00
Title: Sag T-11/16: Sag anlagt den 18. januar 2016 — De Masi mod Kommissionen

29.2.2016   
            
            
               DA
            
            
               Den Europæiske Unions Tidende
            
            
               C 78/34
            
         Sag anlagt den 18. januar 2016 — De Masi mod Kommissionen
   (Sag T-11/16)
   (2016/C 078/47)
   Processprog: tysk
   
      Parter
   
   
      Sagsøger: Fabio De Masi (Bruxelles, Belgien) (ved professor A. Fischer-Lescano)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse af 9. december 2015 vedrørende begæring om aktindsigt i Code of Conduct Group’s dokumenter annulleres.
            
         
               —
            
            
               Kommissionens afgørelse af 9. november 2015 vedrørende en begrænset aktindsigt i Code of Conduct Group’s dokumenter annulleres.
            
         
               —
            
            
               Kommissionen tilpligtes at betale sagens omkostninger i henhold til artikel 87, stk. 2, i Rettens procesreglement, herunder eventuelle intervenienters sagsomkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremført fire anbringender, herunder to vedrørende Kommissionens afgørelse af 9. december 2015 og to vedrørende afgørelsen af 9. november 2015.
   
               —
            
            
               Vedrørende Kommissionens afgørelse af 9. december 2015
               
                           1.
                        
                        
                           Første anbringende: tilsidesættelse af artikel 8, stk. 1, i forordning (EF) nr. 1049/2001 (1)
                           
                           Sagsøgeren gør gældende, at afgørelsen af 9. december 2015 har tilsidesat retten i den ovenfor nævnte bestemmelse til en passende afgørelse af den genfremsatte begæring.
                        
                     
                           2.
                        
                        
                           Andet anbringende: tilsidesættelse af artikel 15, stk. 3 TEUF, sammenholdt med artikel 2, stk. 1, i forordning (EF) nr. 1049/2001
                           Sagsøgeren gør endvidere gældende, at afslaget på fuld aktindsigt i de dokumenter, som Kommissionen udstedte vedrørende den af Rådet nedsatte gruppe »adfærdskodeks« (erhvervsbeskatning), ydermere tilsidesætter sagsøgerens ret til aktindsigt, som er sikret ved ovennævnte bestemmelser.
                        
                     
         
               —
            
            
               Vedrørende Kommissionens afgørelse af 9. november 2015
               
                           3.
                        
                        
                           Tredje anbringende: tilsidesættelse af artikel 230, stk. 2, TEUF, sammenholdt med artikel 10, stk. 2, TEU, sammenholdt med oplysningspligten
                           Sagsøger gør i denne forbindelse gældende, at han som medlem af Europa-Parlamentet har en primær og subjektiv ret til fuld aktindsigt i dokumenter, for så vidt som disse dokumenter er nødvendige med henblik på at kunne udføre den parlamentariske kontrol.
                        
                     
                           4.
                        
                        
                           Fjerde anbringende: tilsidesættelse af den interinstitutionelle rammeaftale om forholdet mellem Europa-Parlamentet og Europa-Kommissionen
                           Sagsøgeren gør endelig gældende, at afgørelsen af 9. november 2015 også er i strid med den ovennævnte interinstitutionelle rammeaftale, eftersom der ved anvendelsen heraf skal tages hensyn til begrundelsen for artikel 230 TEUF, dvs. sikre en videst mulig aktindsigt.
                        
                     
         
      (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43).